b"\n_START_ARTICLE_\nHK Slovan Bratislava\n_START_PARAGRAPH_\nSlovan Bratislava je slova\xc4\x8dki hokeja\xc5\xa1ki klub iz Bratislave. Klub se natje\xc4\x8de u Kontinentalnoj hokeja\xc5\xa1koj ligi. Kao doma\xc4\x87in igra utakmice u Samsung areni kapaciteta 10,115 mjesta.\n_START_SECTION_\nPovijest\n_START_PARAGRAPH_\nKlub je osnovan 1921. pod imenom CSK Bratislava. Dana\xc5\xa1nji naziv dobio je 1939. godine._NEWLINE_Slovan je u sezoni 1978./'79. prvi i jedini put postao prvak \xc4\x8cehoslova\xc4\x8dke. Nakon osamostaljenja Slova\xc4\x8dke, hokeja\xc5\xa1i Slovana bili su sedam puta prvaci Slova\xc4\x8dke. Slovan je 2004. godine osvojio Kontinentalni kup._NEWLINE_Od sezone 2012./'13. natje\xc4\x8de se u Kontinentalnoj hokeja\xc5\xa1koj ligi. Ve\xc4\x87 u debitantskoj sezoni klub plasirao se u play-off, gdje je pora\xc5\xbeen od kasnijeg prvaka Dinama iz Moskve.\n_START_SECTION_\nDvorana\n_START_PARAGRAPH_\nSamsung arena ili Klizali\xc5\xa1te Ondrej Nepel ima kapacitet 10,110 mjesta. Dvorana je otvorena 14. prosinca 1940. godine i njen kapacitet bio je 8,350 mjesta. Njena rekonstrukcija po\xc4\x8dela je 2009. godine i zavr\xc5\xa1ena je 2011., za potrebe Svjetskog prvenstva 2011. godine._NEWLINE_Slovan je 30. rujna 2008. godine odigrao susret s NHL klubom Tampa Bay Lightning. Utakmica je zavr\xc5\xa1ena pobjedom ameri\xc4\x8dkog kluba od 3:2."